b'\n_START_ARTICLE_\nAnton \xc4\x8cerne\n_START_SECTION_\n\xc5\xbdivljenjepis\n_START_PARAGRAPH_\n\xc4\x8cerne, ki je bil po prepri\xc4\x8danju konservativec, je bil leta 1848 prvi\xc4\x8d izvoljen v dunajski parlament. Od leta 1861 do 1876 je bil de\xc5\xbeelni poslanec v Gorici ter med 1861 do 1873 ponovno dr\xc5\xbeavni poslanec. Sredi sedemdesetih let 19. stoletja je politi\xc4\x8dno delovanje opustil. Kot poslanec se je zavzemal za enakopravnost sloven\xc5\xa1\xc4\x8dine in odpravo fevdalnih obveznosti brez pla\xc4\x8dila od\xc5\xa1kodnine. Leta 1884 je izdal bro\xc5\xa1uro Kras in njegove razmere.'